ტექნიკური დავალება

**ჟინვალჰესის სასალტე-სამგზავრო ჭაურის მეორადი კედლების რეაბილიტაცია**

მიწისქვეშა საგენერატორო დარბაზის ზედაპირთან დამაკავშირებელი ჭაურის მეორადი კედლები შესრულებულია აზბესტო-ცემენტის ბრტყელი ფურცლებით, რომლებიც ძირითად ბეტონის კედელზე დამაგრებულია ფოლადის შტირებით.

ჭაურში, რომლის სიმაღლე 70 მეტრია, შიდა დიამეტრი-6 მეტრი, განთავსებულია 10 კილოვოლტი ძაბვის დენგამტარი სალტეების ორი სისტემა, სამგზავრო ლიფტი, კიბის უჯრედები, ელექტროკაბელები და სხვადასხვა დიამეტრის ფოლადის მილები.

დენგამტარი სალტეები წარმოადგენს 220 მმ. დიამეტრის ალუმინის მილებს, რომლებიც ჭაურის ბეტონის კედელში დაკიდებული და დამაგრებულია ანკერებზე მიერთებული საკიდი იზოლიატორების მეშვეობით. სავარაუდოდ შესაცვლელია დამაგრების ათამდე კვანძი.

შესაცვლელია კოროზირებული სამაგრების ნაწილი, რომელზედაც აზბესტო-ცემენტის ფურცლების ნაცვლად უნდა დამაგრდეს ამჟამად მოქმედი სამშენებლო ნორმებით ნებადართული ელექტროგაუმტარი ფილები. სარეაბილიტაციო ზედაპირის ფართი შეადგენს დაახლოებით 800 კვადრატულ მეტრს.

სამუშაოების ჩატარების ხანგრძლივობა მკაცრად შეზღუდულია და მოსამზადებელი პერიოდის გარდა არ უნდა აღემატებოდეს 25 დღეს. სამუშაოების დაწყების სავარაუდო პერიოდია 10 ივნისი.